РЕГЛАМЕНТ (ЕО) № 54/2008 НА КОМИСИЯТА
от 22 януари 2008 година
относно лицензиите за внос на консервирани гъби през 2008 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1182/2007 на Съвета от 26 септември 2007 година за определяне на специфични правила по отношение на сектора на плодовете и зеленчуците и за изменение на директиви 2001/112/ЕО и 2001/113/ЕО, и регламенти (ЕИО) № 827/68, (ЕО) № 2200/96, (ЕО) № 2201/96, (ЕО) № 2826/2000, (ЕО) № 1782/2003 и (ЕО) № 318/2006, и за отмяна на Регламент (ЕО) № 2202/96 (1),
като взе предвид Регламент (ЕО) № 1301/2006 на Комисията от 31 август 2006 г. относно общи правила за разпределение на тарифни квоти за вноса на селскостопански продукти, управлявани от система на лицензии за внос (2), и по-специално член 7, параграф 2 от него,
като има предвид, че:
(1)
Количествата, заявени в заявленията за издаване на лицензия от традиционни вносители и/или от нови вносители между 2 и 8 януари 2008 г. в изпълнение на член 8 от Регламент (ЕО) № 1979/2006 на Комисията от 22 декември 2006 г., за откриване и управление на тарифни квоти за консервирани гъби, внасяни от трети страни (3), надхвърля наличните количества за продукти с произход Китай и други страни.
(2)
Поради това е необходимо да се определи степента, до която заявленията за издаване на лицензия, изпратени до Комисията не по-късно от 16 януари 2008 г., могат да бъдат изпълнени,
ПРИЕ НАСТОЯЩИЯ РЕГЛАМЕНТ:
Член 1
Заявленията за издаване на вносни лицензии, подадени съгласно член 8 от Регламент (ЕО) № 1979/2006 между 2 и 8 януари 2008 г. и изпратени на Комисията не по-късно от 16 януари 2008 г., трябва да бъдат удовлетворени процентно от заявените количества, както е посочено в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 януари 2008 година.